Lav et referat af nedenstående tekst:

Tekst:
Den 11. februar kunne TV2/Nord fortælle, at to medlemmer af Regionsrådet ikke ville med på studieturen til Skotland. Nu er der i alt fire, der bliver hjemme i protest. Det oplyser P4 Nordjylland. Tre medlemmer af SF og et medlem af Konservative vil ikke med på turen, fordi programmet endnu ikke er lavet, og derfor kan de ikke være sikre på, at pengene er godt givet ud. Studieturen er sat til at vare i fire dage og er budgetteret med 1,2 millioner kroner. Regionsrådsformand Ulla Astman er forundret over, at de fire medlemmer ikke vil deltage, og garanterer, at studieturen har et højt fagligt indhold. Også fire andre har meldt afbud til studieturen den 9.-13. maj, men af andre årsager. Oprindeligt skulle Regionsrådets studietur have været gået til Boston, men blev lavet om til Spanien, før man så besluttede sig endeligt for Skotland. Formålet er ifølge regionen at studere det skotske sundhedsvæsen og regional udvikling. Alle 41 regionsrådsmedlemmer har fået en indbydelse til turen.

Referat:
Flere og flere medlemmer af Regionsrådet fravælger at tage med på studieturen til Skotland, fordi de mener, at pengene er dårligt brugt.